கேள்வி: நீலப் பைங்கிளி - விளக்கம் பற்றி நீங்கள் என்ன அறிந்துள்ளீர்கள்?
பதில்: மைனா அளவுள்ள இது சற்று மெளிந்த தோற்றம் கொண்டது. நாண்ட கூரிய வாலுடன் சுமார் 38 செ.மீ. நீளம் கொண்டது. மேல் அலகு நல்ல வாழ்ந்த சிவப்பு நிறத்திலும், கீழ் அலகு கருத்த முனையோடு மங்கிய சிவப்பாக இருக்கும். விழிப்படலம் மஞ்சள் நிறத்திலும், கால்கள் பசுமை தோய்ந்த ஈய நிறத்தில் இருக்கும். தலையும், முதுகும், மார்பும் இளஞ்சிவுப்புத் தோய்ந்த சாம்பல் நிறமாக இருக்கும். நீலம்தோய்ந்த பச்சையும், கருப்புமான கோடு பின் தலையில் இருக்கு காணலாம். கீழ் முதுகும், பிட்டமும், வால் மேல் இறகுகளும் பசுமை கலந்த நீலமாக இருக்கும். வாலின் நடு இறகும், இறக்கைகளும் நீல நிறத்தில் இருக்கும். வால் முனை மஞ்சளாக இருக்கும். பெண் பறவைக்கு பின் தலையில் கருப்புக்கோடு இருக்காது. மார்பும் முதுகும் ஆண் பறவையைவிட சற்று நிறங்குன்றிக் காணப்படும்.